Hei, denne artikkelen er over ett år gammel og kan inneholde utdatert informasjon

Fant narkotika på tilskuer under NM for narkotikahunder Tilskueren erkjente bruk og bestittelse av narkotika.

(Dagbladet): Asker og Bærum arrangerer i dag NM for narkotikahunder, og under arrangementet markerte en hund på tilskuer. Dermed ble han pågrepet for besittelse og bruk av narkotika.

- Dette var ikke planlagt, men når en hund markerte fikk vi jo selvfølgelig mistanke om at han hadde narkotika, sier operasjonsleder ved Asker og Bærum politidistrikt, Marlow Grandalen, til Dagbladet. Han sier de fant noe narkotika på mannen.

- Mannen erkjente på stedet, forteller Grandalen.

Det er Asker og Bærum politihundelag som på vegne av Norsk politihundelag arrangerer NM for narkotikahunder. Øvelsene avholdes i Bærum-Sandvika sentrum og i Lommedalen. Flere av øvelsene i Sandvika er åpent tilgjengelig for publikum.

Deltakerne skal igjennom flere ulike øvelser. I Lommedalen blir det avholdt sporsøk og feltsøk. I tillegg skal de gjennom søk i bil, leilighet, lager, objektsøk og lydighetsøvelser-alt dette foregår i Sandvika sentrum, rundt Byparken.